השאלאש היה מבנה ארעי שנבנה משמאל לבניין 770 לצורך התפילות בימים הנוראים והתוועדויות של הרבי לאורך ימות השנה. בעבר שימש המקום לחניית אמבולנסים של המרפאה שפעלה בבניין קודם שנרכש על ידי אגודת חסידי חב"ד, ולאחר שמספר החסידים גדל ונוצר לחץ גדול בזאל הקטן הוחלט על בנייתו משמאל ל-770.
בשנים הראשונות השאלאש לא תוחזק כהוגן והשהות במקום נהפכה לעתים לבלתי נסבלת. בסוף שנת תשי"ט החלו בשיפוצים מאסיביים למבנה, אמו אותו לגשם, לרוח ולקור וגדרו אותו מצידיו הפונים לרחובות איסטרן פארקווי ויוניון. כתקרה מתחו ברזנט שבחג הסוכות הוחלף לסכך. בהמשך הותקנו חלונות אוורור ב"תקרה", נוספה בימה מתקפלת ששימשה את הרבי בעת ההתוועדויות, ומאחורי הבימה הותקן חלון הפונה לרחוב יוניון, בו הבחורים יכלו לעמוד ולצפות במהלך ההתוועדות. לאחר זמן קצר הורה הרבי לסגור את החלון.
בחורף תשכ"ה נקנה בניין מספר 788 שמשמאל ל-770, ובאלול תשכ"ז החלו עבודות הכשרה במרתף הבניין להפיכתו ל"זאל הגדול".
המוזיאון הוקם לעילוי נשמת הת' ארי הלברשטאם שנרצח על ידי טרוריסט בגשר ברוקלין בהיותו בן 16 שנה. את המוזיאון מנהל ר' ירחמיאל בנימינסון, מנהל ארגון צבאות השם.
אירוע "חנוכת הבית" למוזיאון נערך בחג החנוכה תשס"ה בהשתתפות מאות אנשי עסקים ופוליטיקה, ביניהם מנכ"ל בנק נורט פורק, נשיא רובע ברוקלין מרטי מרקוביץ', מנהיג מועצת ניו יורק (speaker of the city council) גיפורד מילר, ראש עיריית ניו יורק לשעבר רודולף ג'וליאני, ראש עיריית ניו יורק מייקל בלומברג והסנטורית הילרי קלינטון.
בקומת הקרקע יש לובי מפואר, עמדת קבלה, מסעדה בשרית (מענדי'ס) ומסעדה חלבית (שוקולודה). בעבר פעלה גם חנות לממכר מוצרי צבאות השם.
במוזיאון יש (לא כולל קומת קרקע) שישה קומות ומפלס תחתון.
בשנת תשע"ג ערך המוזיאון דינר חגיגי בהשתתפות ראשי עיריית ניו-יורק, כשלצורך החגיגה נחסם רחוב קינגסטון והוקם לרוחב הכביש אוהל אירועים ענק שהשתרע לכל אורך הבלאק הסמוך לבניין המוזיאון.
בג' באייר תשס"ו (2006) זכה המוזיאון בפרס הבניה הממשלתי לאומנות ותרבות באירוע הענקת הפרס נכחו קרוב ל-600 אנשי ציבור, ובהשתתפות נשיא לשכת המסחר מר קן אדמס.
הצלה קראון הייטס (באנגלית: Hatzalah crown Heights) הוא ארגון ההצלה היהודי של שכונת קראון הייטס. הארגון הוא סניף ארגוני של 'הצלה' בשכונת בורו פארק המפעיל את מוקד הצלה המרכזי של ניו-יורק. את הארגון מנהל הרב אברהם ביסטריצקי.
הארגון הוקם על ידי הרב יהודה לייב ביסטריצקי בעקבות מקרה טראגי שהתרחש בשכונת קראון הייטס בשנת תשל"ז. יהודי צעיר תושב השכונה, לקה בהתקף לב חמור בביתו בצהרי יום שישי בעיצומם של ההכנות לשבת. המשפחה הזעיקה אמבולנס באמצעות שיחת טלפון למוקד החירום העירוני. עם זאת, הרבה דקות יקרות חלפו והצעיר הלך לעולמו. חברי הקהילה היו משוכנעים שבמקרה והצוות הרפואי היה מגיע מוקדם יותר, היהודי היה שורד. בעקבות מקרה זה הוחלט לרכוש אמבולנס חדש המוקדש אך ורק לחברי הקהילה בקראון הייטס.
ארגון הצלה קראון הייטס הוא עמותה שלא למטרות ריווח ואינו מקבל תמיכה ממשלתית או עירונית ומתקיים מתרומות בלבד. הצלה פועל בהתנדבות מלאה ונותן שירות רפואי לכל דורש ללא תשלום. מחמת כך הוא מטפל גם באזרחי חוץ שאינם מבוטחים רפואית.
במשך השנים, עם גידול אוכלוסיית השכונה, התפתח הארגון מאוד. כיום פעילים בארגון כ-30 מתנדבים הזמינים יומם ולילה בתורניות לטובת מקרי חירום. המתנדבים מפעילים חמישה אמבולנסים חדישים. שניים מהם חונים בקביעות על יד 770. הארגון מעביר קורסים להכשרת חובשים, ומפיץ הוראות זהירות ובטיחות בגני ילדים, בתי ספר ובתים פרטיים מרובי ילדים. במהלך השנים הוכר 'הצלה' בתור ארגון ההצלה הטוב ביותר בניו-יורק. במקרים מסוימים התקבלו בקשות דחופות מהתושבים שאינם יהודים בשכונה לקבלת טיפול דחוף דווקא ממתנדבי 'הצלה'.
מבין הדברים שהרבי הביע את תמיכתו באירגון ההצלה היו השיחות המיוחדות שנאמרו לרגל סעודת ה"מלוה מלכה" שנערכה אחת בשנה לגיוס תרומות לקיום הארגון. באחת התוועדויות הרבי דיבר על החשיבות של שמירה על גוף בריא, וכי על האמבולנס של 'הצלה' לחנות מול 770, כתזכורת לכל הבאים לטפל בבריאותם. הרבי גם התבטא פעם שחשיבותו של העניין עוד יותר, שכשבאיו של 770 רואים את האמבולנס יוצא ממקומו, ידעו אשר עליהם להגיד פרק תהילים לטובת החולה.
אוחזר מתוך "http://chabadpedia.co.il/index.php?title=פורטל:קראון_הייטס/ערך_נבחר/גלריה&oldid=179763"
דף זה נערך לאחרונה ב־26 במאי 2014, בשעה 16:45.